open-index/open-wikipedia-markdown huggingface dataset:
Passau

**Passau** é unha cidade bávara nas ribeiras do Danubio e na fronteira con Austria. É denominada *a cidade dos tres ríos* porque ademais do Danubio atravésana os ríos Inn e Ilz. Segundo o censo de 2007 conta con máis de 50000 habitantes. A cidade vella (Altstadt) está bordeada polos ríos Danubio e Inn. O conxunto do termo municipal ten unha extensión de aproximadamente 70&nbsp;km². Alexander von Humboldt, xeógrafo e etnógrafo alemán do século XVIII, considerábaa unha das cidades máis fermosas de Europa.

## Historia 
Tense constancia de asentamento de poboación no territorio onde está actualmente a cidade desde antes da chegada dos romanos. Os romanos construíron o castelo de Boiotro e integraron o territorio á provincia de Recia ata o ano 476 en que abandonaron a rexión. En 739 pasou a ser sede episcopal. Desde 1217 ten os privilexios de cidade episcopal de bispo-príncipe (Fürst) e no ano 1225 adquiriu categoría de cidade.  
 
Passau é o lugar da orixe do Ausbund, o libro de cantos protestantes máis antigo e que aínda empregan hoxe en día os Amish nas súas liturxias. Este libro foi escrito entre 1535 e 1540 polos chamados Bautistas que foran presos na fortaleza da cidade e que despois da súa morte foron considerados mártires.

A cidade foi reconstruída baixo o mandato de arquitectos italianos despois do incendio de 1662, que a destruíu case totalmente. De aí vén a súa arquitectura barroca e que reclamen para si unha certa atmosfera mediterránea que a diferencia das cidades da súa contorna. É desde o ano 1803, e no contexto das guerras napoleónicas, pasa a formar parte de Baviera.

Debido aos tres ríos que a atravesan ten sido asolagada polas enchentes destes ríos e varias ocasións. A máis grave no ano 1954 aínda que no ano 2002 tiveron outro asolagamento importante.

Na historia recente da cidade está marcada como feito sinalado a fundación en 1978 da súa universidade. A máis recente das existentes en Baviera. Conta con 8000 estudantes, repartidos en cinco facultades: Teoloxía, Leis, Ciencias Económicas, Informática, Matemáticas e Filosofía. Debido a que o 12% dos estudantes son estranxeiros pola cantidade de convenios internacionais que asinou a universidade a cidade adquiriu carácter cosmopolita. A cidade experimentou un grande cambio desde a fundación da universidade que ten un peso importante tanto a nivel demográfico así como dinamizador cultural.
Igrexa de Brønshøj

A **igrexa de Brønshøj** (en ) está localizada en Brønshøj, ao oeste de Copenhaguen, concello este último ao que pertence a parroquia dende 1901. É un dos máis antigos edificios, pois data de 1180, mandado construí na época do bispo Absalon en estilo románico. A torre, de estilo gótico, foi engadida arredor do 1450, mentres que a sancristía é de 1942.

## Véxase tamén 
### Ligazóns externas 
* Brønshøj Kirke
Earth: Final Conflict

***Earth: Final Conflict*** é unha serie de televisión de ficción científica canadense baseada en historias e ideas creadas por Gene Roddenberry e producida pola súa viúva Majel Barrett-Roddenberry. Emitiuse durante cinco tempadas entre 1997 e 2002.

## Sinopse 
A comezos do século XXI, unha raza de extraterrestres, os taelons chegan á Terra, a cambio de poder permanecer como refuxiados no planeta, os taelons ofrecen á humanidade acceso á súa avanzada tecnoloxía, como resultado, a enfermidade, guerra e contaminación son case totalmente eliminadas. Aínda así hai xente que non se fía das súas boas intencións e organizan un movemento de resistencia.
Oniroloxía

A **Oniroloxía** (do grego ὄνειρος, soño, e λóγος *logos*, razoamento, estudo, ciencia) constitúe o estudo científico dos soños.

O primeiro uso rexistrado da palabra é de 1653. Un impulsor da disciplina foi o sinólogo francés Hervey de Saint-Denys. O campo de estudo adquiriu relevancia cando Nathaniel Kleitman e o seu estudante Eugene Aserinsky descubriron a existencia de ciclos regulares.

Outro experimento de Kleitman, acompañado por William C. Dement, outro estudante de medicina nese entón, demostrou o período particular do soño no cal a actividade eléctrica do cerebro medida por un electroencefalógrafo asemellábase estreitamente á do espertar cando os ollos móvense activamente. Este tipo de soño é coñecido como soño de movemento rápido de ollos (en inglés, *REM sleep*), e o experimento de Kleitman e Dement achou unha correlación de 0,80 entre o soño REM e os soños.

Unha confirmación independente e case simultánea do soño lúcido por parte de Stephen LaBerge e Keith Hearne permitiu unha serie de experimentos e desenvolvementos posteriores.

## Véxase tamén
### Bibliografía 
* Aserinsky, E. and N. Kleitman. 1953. “Regularly Occurring Periods of Eye Motility and Concomitant Phenomena during Sleep.” *Science* 118: 273-274.
* Dement, W.C. and N. Kleitman. 1957. “The Relation of Eye Movements during Sleep to Dream Activity: An Objective Method for the Study of Dreaming.” *Journal of Experimental Psychology* 53: 339-346.
* Domhoff, G. William. 2003. *The Scientific Study of Dreams*. Washington, D.C.: American Psychological Association.
* Gackenbach, Jayne and Stephen LaBerge, Eds. 1988. *Conscious Mind, Sleeping Brain*. Nova York: Plenum Press.
* Hadfield, J. A. 1969. *Dreams and Nightmares*. Middlesex, England: Penguin Books.
* Hobson, J. Allan. *The Dreaming Brain*. Nova York: Basic Books, Inc., Publishers.
* Kramer, Milton, Ed. *Dream Psychology and the New Biology of Dreaming*. Springfield, Illinois: Thomas Books.
* LaBerge, Stephen. 1985. *Lucid Dreaming*.  Nova York: Jeremy P. Tarcher Inc.
* Oswald, Ian. 1972. *Sleep*. Middlesex, England: Penguin Books.
* Van de Castle, Robert L. *Our Dreaming Mind*. Nova York: Ballantine Books.
* *Judaic Treasures of the Library of Congress: The World Within*. http://www.jewishvirtuallibrary.org/jsource/loc/loc11b.html.

### Outros artigos 
*Soño
*Oniromancia
Descolonización de América

miniatura|dereita|Independencias americanas.
A **descolonización de América** refírese ao proceso polo cal as colonias europeas no continente americano se independizaron das potencias coloniais que conquistaran os seus territorios. A descolonización de América iniciou un proceso de descolonización mundial que se completou no século XX dando orixe aos Estados modernos.
Leis intolerábeis

As **leis intolerábeis** (en inglés, *Intolerable Acts*) foron as leis emitidas en 1774 polo Parlamento Británico debido ao continuo descontento nas Trece Colonias Americanas, particularmente en Boston logo de incidentes turbulentos como o motín do té en Boston. Os británicos tamén as chamaban *Coercive Acts* (*Actas coactivas*) ou *Punitive Acts* (*Actas punitivas*). Estas actas aceleraron os procesos que culminaron na Guerra da Independencia dos Estados Unidos e a formación do Primeiro Congreso Continental.miniatura|Motín do té, en Boston.|centro
## Véxase tamén 
### Ligazóns externas 
*Primary documents (British and American) relating to the Intolerable Acts, originally published in the *American Archives* and presented online by the Northern Illinois University Libraries.
François Hennebique

[miniatura|dereita|Mansión familiar en [Bourg-la-Reine.]]

**François Hennebique**, nado en Neuville-Saint-Vaast o 26 de abril de 1842 e finado en París o 7 de marzo de 1921, foi un enxeñeiro, arquitecto e construtor francés.

De formación autodidacta, foi inventor dun sistema de construción con formigón armado que permitiu a rápida difusión deste material en Europa a principios do século XX.

## Véxase tamén 
### Ligazóns externas 
* Biografía
Grand Palais

O **Grand Palais des Beaux-Arts**, tamén chamado **Grand Palais des Champs-Elysées** e popularmente coñecido como **Grand Palais**, que en galego se traduce como *Gran Palacio das Belas Artes* ou *Gran Palacio*, é un edificio singular da cidade de París, situado nos Campos Elisios, no VIII *arrondissement*, conformando unha contorna monumental conxuntamente co Petit Palais e a Ponte Alexandre III. Comezou a construírse en 1897 para albergar a Exposición Universal de 1900 celebrada do 15 de abril ao 12 de novembro daquel ano, tras un complexo proceso de xestación no que participaron varios arquitectos, no mesmo lugar onde se emprazaba previamente o Palacio da Industria, realizado para a Exposición de 1855.

## Véxase tamén 
### Ligazóns externas 
* Vídeo sobre o Grand Palais
Empirismo radical

miniatura|dereita|William James, teórico do empirismo radical.
O **empirismo radica**l é unha doutrina pragmática exposta por William James que afirma que a experiencia inclúe tanto os datos como as relacións entre os particulares, e que polo tanto os dous merecen un lugar nas nosas explicacións. En termos concretos: calquera visión do mundo filosófico será errada se se detén no nivel físico e non explica como o significado, valores e a intencionalidade poden xurdir diso.

## Véxase tamén 
### Outros artigos 
* Empirismo
Tom Arnold

miniatura|Tom Arnold en 2007
**Thomas Duane "Tom" Arnold**, nado o 6 de marzo de 1959 en Ottumwa (Iowa), é un humorista e actor estadounidense.

## Traxectoria 
Actou en varios filmes, salientando a súa interpretación en *True Lies* (1994), foi guionista e actor ocasional na serie *Roseanne* interpretando a Arnie Thomas. Foi un dos presentadores de *The Best Damn Sports Show Period* (2001-2005).

## Véxase tamén 
### Ligazóns externas 
*
George e Mildred

***George e Mildred*** foi unha comedia de situación británica producida por Thames Television que se emitiu entre 1976 e 1979, foi unha secuela de *Man About the House* e protagonizábana Brian Murphy e Yootha Joyce como o matrimonio, George e Mildred Roper.  En Galicia a Televisión de Galicia emitiuna en 1988, con Tuto Vázquez e María Romero Banet interpretando aos protagonistas.

## Desenvolvemento 
A premisa da serie era que os protagonistas deixaban o seu vello apartamento que aparecía en *Man About the House*, mudándose e unha casa moderna nunha zona selecta, a súa chegada aterra ao seu veciño Jeffrey Forumile, un snob axente da propiedade inmobiliaria que pensa que a súa presenza depreciará o valor da súa casa.

Brian Cooke e Johnnie Mortimer foron os guionistas da serie e dela fíxose un filme, dedicado á actriz protagonista Yootha Joyce morta en 1980, tamén se fixo unha adaptación teatral en 1977, e nos Estados Unidos tamén se fixo a súa propia versión da serie, *The Ropers* (1979-1980), continuación esta de ''Three's Company''.
Joe Preston (EP)

***Joe Preston*** é un EP da banda estadounidense de sludge metal The Melvins, editado en 1992 polo selo Boner Records. Crese que Joe Preston é a única persoa que gravou no EP e que as outras persoas que aparecen nos créditos (Denial Fiend e Salty Greeny) non existen xa que o segundo é un coñecido pseudónimo de Preston.

## Listaxe de cancións 
# "The Eagle Has Landed" (Joe Preston, Denial Fiend) - 1:58
# "Bricklebrit" (Joe Preston, Denial Fiend) - 2:36
# "Hands First Flower" (Joe Preston, Denial Fiend, Salty Green) - 22:58
Zea

***Zea*** é un EP da banda belga de rock alternativo dEUS, editado en xuño de 1993 polo selo Musikness. O EP foi lanzado antes do seu contrato con Island Records.

## Listaxe de cancións 
# "Intro Zea Replica" - 0:37
# "Zea" - 5:00
# "Right as Rain" - 4:31
# "Great American Nude" - 5:38
Galería de imaxes de Chaín, Gondomar

**Santa María de Chaín** é unha parroquia que se localiza no concello de Gondomar.

## Galería de imaxes

Ficheiro:Santa María de Chaín, Gondomar.jpg|Igrexa de Santa María.
Ficheiro:Santa María de Chaín.JPG|Igrexa de Santa María.
Ficheiro:Santa María de Chaín, Gondomar, espadana.jpg|Espadana de Santa María.
Ficheiro:Ermida da Nosa Señora das Mercedes, Chaín, Gondomar.jpg|Ermida das Mercedes.
Ficheiro:Cruceiro das Mercedes, Chaín, Gondomar.JPG|Cruceiro das Mercedes.
Ficheiro:Petróglifos da Gándara III, Chaín, Gondomar.jpg|Petróglifos da Gándara.

## Véxase tamén
*Galería de imaxes de Gondomar
The Lion and the Witch

***The Lion and the Witch*** é un EP da banda estadounidense de rock alternativo Weezer. Foi gravado no Xapón na primavera do ano 2002 mentres promovían o seu álbum *Maladroit*, e editado o 24 de setembro do 2002, seis anos xustos despois da aparición de *Pinkerton*. Distribuíuse como edición limitada de 25.000 copias en tendas de música independentes.

Ao igual que con *Maladroit*, a comercialización deste EP causou problemas entre Weezer e Geffen Records. A banda quería un EP con oito temas cunha embalaxe única que non fose con caixas de plástico. Geffen díxolles que a súa idea da embalaxe era demasiado cara e o númeiro de cancións tiña que reducirse a seis. Finalmente a idea da embalaxe conservouse, pero foron incluídos seis temas e unha canción oculta, "Polynesia", que abre o disco.

## Listaxe de cancións 
Todos os temas por Rivers Cuomo agás "Polynesia", composta por Scott Shriner.
# "Dope Nose" (comeza cunha breve interpretación de "Polynesia")- 5:20
# "Island in the Sun" - 3:55
# "Falling for You" - 4:23
# "Death and Destruction" - 4:19
# "El Scorcho" - 4:16
# "Holiday" - 4:10
Formaldehido

O **formaldehido** ou **metanal** é un composto químico, máis especificamente un aldehido (o máis simple deles) que é altamente volátil e moi inflamábel, de fórmula H2C=O.

## Historia e características 
Foi descuberto en 1867 polo químico alemán August Wilhelm von Hofmann. Obtense por oxidación catalítica do alcol metílico. A temperatura normal, é un gas incoloro dun cheiro penetrante, moi solúbel en auga e en ésteres. As disolucións acuosas ao 40% coñécense co nome de formol, que é un líquido incoloro de cheiro penetrante e sufocante; estas disolucións poden conter alcol metílico como estabilizante. Pode ser comprimido até o estado líquido; o seu punto de ebulición é -21&nbsp;°C. Emprégase como bactericida ou conservante  e na fabricación industrial de materiais para a construción e produtos químicos mais tamén en moi pequenas cantidades prodúcese de forma natural no corpo humano  .
## Notas 
## Véxase tamén 
### Ligazóns externas 
* Instituto Nacional de Seguridade e Hixiene no Traballo de España: Ficha internacional de seguridade química do formaldehido.
Club Deportivo La Muela

O **Club Deportivo La Muela** é un club de fútbol de España, do concello de La Muela, na provincia de Zaragoza. Fundado en 2005 e compite na Rexional Preferente de Aragón, tras descender na tempada 2010–11 por problemas económicos.

## Historia 
O Club Deportivo La Muela refundouse en 2005. Protagonizou desde a súa volta ao fútbol aragonés tres ascensos consecutivos chegando a Terceira División, onde na súa primeira tempada acadou o cuarto posto. Na súa segunda tempada nesta tempada, a pesar de ter como obxectivo a permanencia e de sufrir graves problemas económicos, conseguiu o ascenso á Segunda División B ao quedar en segunda posición tras o CD Teruel con 90 puntos e superar tres eliminatorias que lles enfrontou ao Marino de Tenerife, o Constancia de Inca e o Cerceda galego.

## Uniforme 
* **Uniforme titular**: Camiseta negra e amarela, pantalón amarelo e medias negras. 
* **Uniforme alternativo**: Camiseta azul, pantalón branco e medias brancas.

## Estadio 
O CD La Muela xoga no Estadio Clemente Padilla, con capacidade para 1.500 persoas.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 1
* **Tempadas en 3ª**: 3 (Incluída a 2011/12)
* **Mellor posto na liga**: 2º (3ª tempada 2009-10)
* **Peor posto na liga**: 4º (3ª tempada 2008-09)

## Xogadores 
### Cadro 2010/11 
*Actualizado a 1 de setembro de 2010.*

## Véxase tamén 
### Ligazóns externas 
* Sitio web oficial
Premio Nacional de Urbanismo de España

O **Premio Nacional de Urbanismo** de España é un galardón que, como ocorre co Premio Nacional de Arquitectura, premia anualmente unha obra de urbanismo en España. Mentres o Premio de Arquitectura ten unha longa historia, o de Urbanismo deixouse de conceder e no ano 2004 retomouse a súa celebración.

## Galardoados 
* 1981 - Mariano Bayón.
* 2004 - Jesús Gago Dávila e José María García-Pablos Ripio polo desenvolvemento urbano de Fuenlabrada, Madrid.
* 2005 - Consell Insular de Menorca, director José María Ezquiaga polo *Plan Territorial Insular de Menorca*.
* 2006 - Sebastiá Jornet i Former, Carles Llop e Joan Enric Pastor polo *Plan de Transformación do Barrio de La Mina* en Barcelona.
* 2010 - Proxecto Terra, un proxecto educativo posto en marcha polo COAG.

## Notas 
## Véxase tamén 
### Outros artigos 
* Premio Nacional de Arquitectura de España
Lorca Atlético Club de Fútbol

O **Lorca Atlético Club de Fútbol** é un club de fútbol de España, da cidade de Lorca, na Rexión de Murcia. Foi fundado en 2010 e actualmente xoga na Terceira División Española.

## Historia 
No verán de 2010, ante a grave situación económica do Lorca Deportiva, o empresario Cristóbal Sánchez Arcas funda o *Lorca Atlético Club de Fútbol*. O desexo de Cristóbal Sánchez, a pesar de que parte da afección de Lorca prefire comezar cun proxecto máis humilde desde a categoría máis baixa, é que o novo club comece en Segunda División B. Para iso establece conversacións con varios clubs murcianos na categoría con graves problemas para continuar na categoría. Tras non frutificar as negociacións co Caravaca nin co Jumilla consegue chegar a un acordo para comprar a praza do Sangonera Atlético.

O 19 de xullo chega a confirmación desde a RFEF de que o novo equipo poderá competir na categoría. O mesmo día anúnciase tamén a Benigno Sánchez Yepes, adestrador lorquino, como primeiro adestrador do club. O luns 26 de xullo preséntase o novo club en sociedade, o equipo terá un orzamento de 750.000 € e anúncianse os primeiros xogadores. Ao día seguinte comezan os adestramentos no Artés Carrasco.

O primeiro partido, amigable, dispútase o 12 de agosto en Pulpí contra o Atlético Pulpileño. O centrocampista Roberto Casabella anota o primeiro gol da historia do equipo lorquino. O 15 de agosto gaña o tradicional Trofeo Praia e Sol ao Águilas FC por 1-2. O día 28 de agosto debuta en partido oficial ante o Betis B cunha vitoria pola mínima con gol de Jaime.

## Uniforme 
* **Uniforme titular**: Camiseta branquiazul, pantalón azul, medias azuis. 
* **Uniforme alternativo**: Camiseta vermella, pantalón vermello, medias vermellas.

## Estadio 
200px|miniatura|Fondo norte do estadio

O Lorca Atlético xoga no Estadio Francisco Artés Carrasco, con capacidade para 8.500 persoas.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 2
* **Tempadas en 3ª**: 1

### Historial na liga 
## Xogadores 
### Cadro 2010/11 
*Actualizado a 1 de setembro de 2010.*

## Palmarés 
### Torneos amigables 
* **Trofeo Playa y Sol (1)**: 2010

## Notas 
## Véxase tamén 
### Ligazóns externas 
* Sitio web non oficial
* Foro de Lorcamanía
Pasífae (lúa)

**Pasífae** (ou en grego *Πασιφάη*) é unha lúa de movemento retrogrado do planeta Xúpiter. Foi descuberta no ano 1908 por Philibert Jacques Melotte e recibiría máis tarde o nome mitolóxico de Pasífae. Na mitoloxía grega, Pasífae era a muller de Minos e nai do Minotauro.

Foi vista por primeira vez nunha placa tomada no Royal Greenwich Observatory, na noite do 28 de febreiro de 1908. Na inspección de placas previas, sería detectada a lúa nunha placa tomada o 27 de xaneiro. Recibiu a designación provisional '***, ó principio non estaba moi claro se era unha lúa de Xúpiter ou un asteroide. A confirmación de que era unha lúa de Xúpiter chegaría o 10 de abril. Pasífae non recibiría o seu nome oficial ata o ano 1975;, antes dese ano era simplemente coñecida coma ***'. Foi chamada ás veces "Poseidón" entre os anos 1955 a 1975.

## Órbita 
miniatura|esquerda|300px|Satélites irregulares retrógrados de Xúpiter.
Pasífae órbita Xúpiter nunha órbita retrograda cunha grande excentricidade e tamén cunha grande inclinación. Esta lúa dálle o seu nome ó grupo de satélites Pasífae, un grupo de lúas retrógradas irregulares que orbitan ó redor de Xúpiter a unha distancia media de entre 22,8 a 24,1 millóns de quilómetros, con inclinacións de entre 144,5° e 158,3°. Os seus elementos orbitais foron tomados en xaneiro do ano 2000.

## Características físicas 
Cun diámetro estimado de 58&nbsp;km, Pasífae é a lúa retrógrada irregular máis grande de Xúpiter e a terceira máis grande entre tódalas lúas irregulares de Xúpiter, só por detrás das lúas Himalia e Elara.

As medicións espectroscópicas no infravermello indican que Pasífae ten un espectro semellante ós dalgún dos tipos de asteroides existentes, o cal fai sospeitar dunha posible orixe asteroidal. De feito pénsase que esta lúa podería se-lo fragmento dun asteroide capturado, así coma as outras lúas do grupo de satélites Pasífae.

No espectro visible, Pasífae aparece gris (índices de cor B-V=0.74 V-R=0.38), de xeito semellante ós asteroides tipo C.

## Notas 
## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Pasiphae Profile by NASA's Solar System Exploration 
* David Jewitt pages 
* Scott Sheppard pages 
* IAU-MPC NSES
Keita Tachibana

**Keita Tachibana** (橘 慶太, Tachibana Keita), nado en Fukuoka o 16 de decembro de 1985, é un músico xaponés. É o vocalista e coreógrafo principal do grupo de J-pop w-inds.

## Traxectoria
Tachibana chamou a atención nacional como o único finalista home na Kyushu-Okinawa Starlight Audition do 2000. Logo desa experiencia, uniuse con dous bailaríns de Sapporo, Ryuichi Ogata e Ryohei Chiba, para formar w-inds.

Tachibana, en paralelo á banda ten unha carreira en solitario. O seu single debut "Michishirube" foi lanzado o 18 de outubro de 2006. A pesar da súa carreira en solitario sempre deixou claro que nunca se separará de w-inds, xa que é moi importante para el.  O seu single de debut en solitario, "Michishirube", debutou no posto 3 no Oricon Singles Chart. O seu álbum en solitario chegou á quinta posición na primeira semana de Oricon Albums Chart semanal, é tamén o primeiro ending do anime, Katekyō Hitman Reborn! O seu segundo single en solitario, "Friend", foi lanzado como o primeiro OP do anime, Blue Dragon.

O blog de Keita foi galardoado "Blog do Ano 2006" por Cyber Agent. En 2007 Tachibana, puxo voz o príncipe Arturo (Artie), na versión dobrada en xaponés de Shrek the Third.

## Véxase tamén
### Ligazóns externas
* Páxina oficial
* Blog oficial en Ameblo.jp
Toño Rosario

**Máximo del Rosario Almonte**, máis coñecido como **Toño Rosario**, nado o 3 de novembro de 1955 en Higüey, é un intérprete de merengue dominicano. É un dos membros da banda de música *Los Hermanos Rosario*.

## Discografía 
* *Toño Rosario Y más* (1990)
* *Atado a ti* (1991)
* *Retorno a las raíces* (1992)
* *Amor jollao* (1993)
* *Me olvidé de vivir* (1994)
* *Quiero volver a empezar* (1995)
* *Seguiré* (1997)
* *Exclusivo* (1998)
* *La magia del cuco* (1999)
* *Yo soy Toño* (2000)
* *Toño en américa* (2002) 
* *Resistiré* (2004)
* *A tú gusto*' (2007)

## Véxase tamén 
### Ligazóns externas 
* Información sobre o artista
Adriana Calcanhotto

**Adriana da Cunha Calcanhotto**, máis coñecida por **Adriana Calcanhotto** ou **Adriana Partimpim**, nada en Porto Alegre o 3 de outubro de 1965, é unha cantante e compositora brasileira. As súas composicións abordan estilos variados: samba, bossa nova, rock, pop e baladas.

## Notas 
## Véxase tamén 
### Ligazóns externas 
* Páxina oficial
Indian Broadcasting Company

A **Indian Broadcasting Company** (**IBC**) foi unha cadea privada de radio establecida na India Británica en 1926 e que operaba dúas estacións de radio, unha en Bombai, aberta en xullo de 1927, e outra en Calcuta, aberta en agosto.

## Desenvolvemento 
Establecida por un grupo de financeiros indios coa axuda financeira da compañía de Marconi e cun capital de millón e medio de rupias, comezou a emitir en 1927. Financiabase polas cotas das licenzas de radio e sobre os equipos imporatados de radio, pero o feito que o tivese que recadar a mesma compañía e a falta de interese das autoridades gobernamentais pola radio,  levou á súa desaparación o 28 de febreiro de 1930, así e todo tan só chegou a ter 7.000 radiontes. Logo da presión dos escoitas e a opinión pública o goberno tomou o contral das emisoras e formou o Indian Broadcasting Service, embrión da futura All India Radio
O primeiro programa en saír ás ondas foi *India Radio Times* que se emitiu a partir do 15 de xullo de 1927
## Notas
Hilary Putnam

**Hilary Whitehall Putnam** nado en Chicago o 31 de xullo de 1926 e finado en Arlington (Massachusetts) o 13 de marzo de 2016, foi un filósofo analítico que propuxo un realismo alternativo fronte ao realismo tradicional. Fixo importantes achegas á filosofía da mente, a filosofía da linguaxe e á filosofía da ciencia.

## Traxectoria
Seu pai estivo vencellado ao Partido Comunista dos Estados Unidos, e súa nai era xudía. Estudou na Universidade de Pensilvnia, na Universidade de Harvard e na Universidade de California onde recibiu o seu doutoramento en filosofía. Un dos seus profesores foi Rudolf Carnap, artífice do positivismo lóxico que Putman sempre rexeitou.

Putnam militou contra o antisemitismo, apoio o Movemento polos dereitos civís, declarouse en contra da Guerra do Vietnam e foi membro do Partido Laboral Progresista. Converteuse ao xudaísmo.

Foi membro da Academia Estadounidense das Artes e das Ciencias, da Academia Británica e da Academia de Ciencias Morais e Políticas de Francia. Foi profesor emérito da universidade de Harvard.

## Pensamento
Putnam tentou responder á pregunta de en que medida somos quen de coñecer o mundo real. Rexeita o que denomina o realismo metafísico ou realismo externo que mantén que se pode chegar a unha descrición auténtica e global de como o mundo é. Para Putnam a verdade é un xeito de coherencia entre as nosas crenzas entre si e coas nosas experiencias. Pero experiencias que son internas ao noso sistema de crenzas.

Marcaba tamén distancias co relativismo pois unha cousa é non poder chegar a unha descrición incontaminada do real e outra que calquera esquema conceptual poida ser válido. Nunca un enunciado e a súa negación poden ter o mesmo valor de verdade, e ha de estar subordinado á nosa práctica (amosando unha clara influencia de William James). Seguindo unha certa evolución no seu pensameno chega a afirmar que as nosas experiencias son, de entrada, encontros directos coa realidade.

Putnam sostiña que é posible unha fundamentación racional para a ética e amosábase a prol dunha ética universal, insistindo en non confundir pluralismo con relativismo. Unha verdade merecedora de tal nome ten que estar no mundo e someterse á discusión pública. Non todo vale pero a democracia é unha condición irrenunciable para o debate sobre a verdade. Defendía, xa que logo, un pragmatismo que marca distancias co escepticismo moral e co dogmatismo.

Putman foi célebre pola formulación de ideas como a realizabilidade múltiple, o isomorfismo funcional, o experimento da terra xemelga, o argumento da indispensabilidade, o cerebro na cubeta...

## Obras
**Reason Truth and History*. Cambridge, 1981
**Realism with a human face*. Cambridge, 1990
**Renewing filosophy*. Cambridge, 1994
**Pragmatism: an open questión*. Oxford 1995
**Ethics without ontology*. Cambridge 2004

## Notas
Abella adornada

**Abella adornada** (*Epeolus variegatus*) é o nome que lle dan moitos entomólogos aos insectos himenópteros da familia dos ápidos, subfamilia dos antoforinos, pertencentes ao xénero *Epeolus*, que foman parte das chamadas abellas parasitas.
Abella albanela

A **abella albanela** é un insecto himenóptero da familia dos ápidos, *Chalicodoma muraria*, *Chalicodoma parietina* ou *Megachile parietina*, que constrúe o seu niño con barro nos muros.
Abella avespa

**Abella avespa** é o nome dos insectos himenópteros da familia dos ápidos, subfamilia dos antoforinos, pertencentes ao xénero *Nomada*, que forman parte do grupoo das chamadas abellas parasitas.
Hugh Hefner

**Hugh Marston Hefner**, nado en Chicago o 9 de abril de 1926 e finado o 27 de setembro de 2017 en Beverly Hills (California) foi o fundador e editor-xefe da máis famosa revista erótica do mundo, a *Playboy*.

## Traxectoria 
Hefner é o fillo máis vello de pais protestantes e conservadores, Glenn e Grace Hefner, e descende de importantes patriarcas puritanos do estado americano de Massachusetts, como William Bradford e John Winthrop.

A primeira edición da revista *Playboy*, que presentaba o calendario fotográfico de Marilyn Monroe, foi lanzada en decembro de 1953. Hoxe está presente en máis de vinte e oito estados, coas súas propias edicións nacionais no Brasil, o Xapón ou Francia.

## Notas
## Véxase tamén 
### Ligazóns externas 
* Perfil de Hugh Hefner na páxina da *Playboy Enterprises*.
Yeclano Deportivo

O **Yeclano Deportivo** é un club de fútbol de España, da cidade de Yecla, na Rexión de Murcia. Foi fundado en 2004 e actualmente xoga na Segunda División B Española, logo de ascender na tempada 2011-12.

## Historia 
O Yeclano Deportivo fundouse en 2004 tras a desaparición do histórico Yeclano CF. Arrinca na Primeira Territorial e consegue o ascenso. No seu primeiro ano en Territorial Preferente queda 2º saldando así as súas dúas primeiras tempadas de vida con dous ascensos.

Na tempada 2006-07 debuta na Terceira División quedando 12º. Ao ano seguinte repite a mesma posición, consolidando así a categoría. A tempada 2008-09 o equipo dá un salto na táboa e loita pola clasificación para o *play-off* de ascenso. Na súa primeira promoción de ascenso enfróntase ao Cacereño. Tras o empate a 0 en Yecla o equipo cae eliminado en Cáceres tras perder 3-1 na prórroga.

Na tempada 2009-10 consegue a mellor clasificación da súa historia ao quedar 2º en liga regular. En primeira rolda do play-off elimina o Trival Valderas, tras perder 2-0 en Alcorcón remonta en Yecla cun 5-1. Na segunda rolda elimina o Pájara Playas de Jandía, perdendo a ida 1-0 e gañando a volta 2-0. Na terceira e última rolda enfróntase ao Haro Deportivo, na Rioxa consegue unha vitoria 0-1 no último suspiro e na volta consegue o ascenso a Segunda B na quenda de penaltis.

Na tempada 2010-11, o equipo debuta na categoría cun 19º posto, descendendo novamente a Terceira División tras gañar soamente cinco partidos. Na tempada 2011-12 o equipo proclámase campión do grupo XIII de Terceira e xoga o playoff de ascenso de campións. O seu rival é o Caudal Deportivo e perde por un resultado global de 3-0. Ao ser campión tivo unha segunda oportunidade e, tras superar en dúas eliminatorias a Muro e Pobla de Mafumet, o equipo volve a Segunda B.

## Uniforme 
* **Uniforme titular**: Camiseta azulgrana a raias verticais, pantalón azul e medias azuis. 
* **Uniforme alternativo**: Camiseta metade azul celeste e metade branca, pantalón branco e medias brancas.

## Estadio 
miniatura|Vista do estadio desde un dos seus fondos. 

Estadio La Constitución, con capacidade para 5.000 persoas.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 2
* **Tempadas en 3ª**: 5

### Historial na liga 
## Xogadores 
### Cadro 2010/11 
*Actualizado a 1 de setembro de 2010.*

## Véxase tamén 
### Ligazóns externas 
* Sitio web oficial
19521 Chaos

**19521 Chaos** é un cubewano, un obxecto do cinto de Kuiper que non está en resonancia orbital con ningún planeta. Chaos foi descuberto no ano 1998 polo programa Deep Ecliptic Survey, a través do telescopio de 4 m. do Observatorio Kitt Peak. Asumindo que posúe un albedo de 0.09, a magnitude absoluta sería de 4,9 que lle daría un diámetro duns 460&nbsp;km. Recibiu o seu nome en referencia ó Caos da mitoloxía grega, o estado primixenio da existencia, do cal emerxeron os primeiros deuses.

## Notas 
* original MPEC circular 1998-X08 and the revision, 1999-V03 
* AstDys  

## Véxase tamén 
### Ligazóns externas 
* Orbital simulation from JPL (Java) / Horizons Ephemeris 

esquerda|miniatura|Comparación de tamaño entre a Terra e varios dos TNOs máis grandes, incluíndo Chaos
Manuel Sánchez Arcas

miniatura|250px|Mercado de Abastos de Alxeciras, obra de Manuel Sánchez Arcas e Eduardo Torroja.

miniatura|200px|Fachada principal do *Edificio Rockefeller* en Madrid.
**Manuel Sánchez Arcas**, nado en Madrid en 1897 e finado en Berlín en 1970, foi un arquitecto e urbanista español.

## Traxectoria 
Obtivo o título de arquitecto pola Escola Técnica Superior de Arquitectura de Madrid en 1921. Ampliou os seus estudos en Londres e traballou con Secundino Zuazo. Con Eduardo Torroja fundou o *Instituto Técnico de la Construcción y Edificación* (actualmente *Instituto de Ciencias de la Construcción Eduardo Torroja*).

Trala Guerra civil española tivo que exiliarse en Rusia e Polonia onde traballou nos proxectos de reconstrución de Varsovia. Máis tarde trasladouse a Berlín, na República Democrática de Alemaña, onde faleceu.

## Obras destacadas 
* Gañou o concurso para levar a cabo o Hospital Provincial de Toledo (1926-1931), e o concurso para construír o *Instituto Nacional de Física y Química* da *Fundación Rockefeller* (o chamado Edificio Rockefeller, 1927-1932), ámbolos dous xunto a Luis Lacasa.
* Entre 1932 e 1936 proxectou e realizou o *Pabellón de Gobierno*, a Central Térmica da Cidade Universitaria de Madrid e o *Hospital Clínico Universitario San Carlos* da Cidade Universitaria de Madrid, obras en colaboración co enxeñeiro Eduardo Torroja, co que tamén colaborou no Mercado de Abastos de Alxeciras (1933-35).

## Premios 
* Premio Nacional de Arquitectura de España de 1932 xunto a Eduardo Torroja polo proxecto da Central Térmica da Cidade Universitaria.
Paco Sarria

**Francisco González Sarria**, coñecido como **Paco Sarria**, nado na Ponte de Domingos Flórez, na provincia de León, en 1962, é un xornalista castelán residente en Galiza.

## Traxectoria 
Comezou na emisora de radio *Ondas Galicia*, en Ourense. Máis tarde exerceu como xefe de informativos na COPE como delegado da TVG precisamente da provincia ourensá. Foi redactor e correspondente en *La Voz de Galicia*, *Faro de Vigo*, *El Correo Gallego*, *Cadena Rato*, da *Axencia EFE* e mais do diario *El País*.

En 1991 puxo en marcha o proxecto radiofónico Radio Miño, vencellado inicialmente a Onda Cero, e máis tarde ao Grupo Voz. En 2010 exercía as funcións de redactor-xefe en *Onda Cero-Ourense*.

No ano 2016 foi nomeado decano do Colexio Profesional de Xornalistas de Galicia, destacando no seu discurso de toma de posesión a referencia explícita á "paisaxe desoladora" que a crise deixou nos medios de comunicación.

Malia a súa orixe leonesa, Sarria fai uso da lingua galega en entrevistas en publicidade, tendo acadado premios ao respecto disto último.

## Notas 
## Véxase tamén 
### Ligazóns externas 
* Grupo de fans do xornalista no Facebook
Camilo de Lelis

**Camilo de Lelis**, nado en Bucchianico di Chieti o 25 de maio de 1550 e morto en Roma o 14 de xullo de 1614, foi o fundador da chamada Orde dos Camilianos adicada ao coidado dos enfermos. Patrón dos doentes, dos hospitais e do persoal hospitalario.

## Traxectoria 
De carácter pendencieiro, enrolouse como soldado no exército de Venecia e enfermou dunha perna. Afección que lle duraría toda a vida. Ingresou no hospital de Santiago en Roma, pero foi expulsado por rebuldeiro. Volveu á milicia e levou unha vida disipada, escravo, segundo el xulgaba de si mesmo, da avaricia e outros pecados capitais. Perdeu todo nos xogos de azar, polo que, para subsistir, decidiu traballar na construción dun convento de franciscanos capuchinos en Manfredonia. O exemplo e as prédicas destes, movérono á conversión. Quixo ingresar na orde capuchina, pero a enfermidade na perna impediullo.

Volveu entón ao hospital de Santiago onde se consagrou ao coidado dos enfermos máis graves, repulsivos e abandonados, chegando a ser superintendente do centro sanitario. Vítima de acusacións e diversas calumnias, púxose baixo a dirección espiritual de Filipe Neri, dinamizador do hospital, quen o animou a ordenarse sacerdote.

Posteriormente, contra o criterio daquel, decidiu independizarse do hospital e asociarse a outros que quixeran compartir a tarefa de atender aos doentes máis graves e marxinais. Foise creando, deste xeito, a orde dos Servos dos Enfermeiros. Mediante a observación e a atención aprenderon como previr, aliviar e curar enfermidades, os efectos da dieta na saúde e idearon un sistema de organización eficaz de coidado de enfermos en pavillóns. Insistiron teimosamente na necesidade de asegurarse completamente da morte antes do enterramento.

En 1585, prescribiu á súa xa numerosa congregación o voto de atender aos enfermos infecciosos e os enfermos graves en casas particulares, así como aos prisioneiros que malvivían en condicións infrahumanas na cadea. En 1588, iniciaron a práctica de acudir aos barcos con infecciosos que, por esa razón, tiñan prohibido achegarse a porto. Ese mesmo ano morreron infectados na costa de Nápoles varios membros da congregación. En 1591, Gregorio XIV elevou a congregación á categoría de orde (*Ordo Clericorum Regularum Ministrantium Infirmis*). O 8 de decembro de 1591, fixeron profesión de fe engadindo un cuarto voto no que se comprometían á atención dos enfermos incluso poñendo en risco a propia vida. En 1595, enviou aos seus irmáns a atender aos feridos nas frontes de guerra. Coincidiu con Xosé de Calasanz no seu labor de coidado de doentes nos suburbios de Roma. En 1607, renunciou á dirección da súa orde. Moi debilitado, sen apenas poder comer e con fortes dores, impedía enerxicamente ser atendido e mandaba aos seus irmáns a que coidaran outros enfermos.

Foi canonizado en 1746 por Bieito XIV. A súa festividade é o 14 de xullo. Os camilianos están presentes en 28 países do mundo.
One Foot in the Grave

***One Foot in the Grave*** é o cuarto álbum de estudio do músico de rock alternativo estadounidense Beck, editado o 27 de xuño de 1994 a través do selo independente K Records.

## Características 
Ao igual que o seu predecesor, *Stereopathetic Soulmanure*, o álbum nunca entrou na listas, porén *One Foot in the Grave* reforzou a reputación de Beck, permitindo que o seu álbum *Odelay*, aparecido dous anos despois, chegase ao gran público. Neste disco pode verse unha forte influencia folk máis pronunciada que nos outros álbums dese tempo, máis eclécticos. *One Foot in the Grave* gravouse antes da edición do *Mellow Gold*, pero non se lanzou ata que este foi coñecido e acadou un certo grao de éxito.

O álbum conta coa produción e coros ocasionais de Calvin Johnson, fundador de K Records, e foi gravado no Dub Narcotic Studio, que estaba situado no soto de Calvin.

En xullo do 2008 *One Foot in the Grave* levaba vendidas 168.000 copias nos Estados Unidos e o 14 de abril do 2009 foi relanzado polo propio selo de Beck, Iliad , con 13 temas non editados anteriormente.

## Listaxe de cancións
It's Blitz!

'''''It's Blitz!''''' é o terceiro álbum da banda estadounidense de indie rock Yeah Yeah Yeahs, editado o 9 de marzo do 2009 a través do selo Interscope Records. Inicialmente a data de lanzamento era o 13 de abril, porén, despois de que o álbum se filtrase a Internet o 22 de febreiro, adiantouse cunha edición dixital o día 9 de marzo seguida pola edición física o 31 dese mesmo mes. O seu primeiro sinxelo, "Zero", apareceu o 24 de febreiro.

O álbum foi nomeado ao premio Grammy ao mellor álbum de música alternativa.

## Listaxe de cancións 
Todos os temas compostos por Brian Chase, Karen Orzolek e Nick Zinner.
# "Zero" - 4:25
# "Heads Will Roll" - 3:41
# "Soft Shock" - 3:53
# "Skeletons" - 5:02
# "Dull Life" - 4:08
# "Shame and Fortune" - 3:31
# "Runaway" - 5:13
# "Dragon Queen" - 4:02
# "Hysteric" - 3:50
# "Little Shadow" - 3:57
Revista de Occidente

A ***Revista de Occidente*** é unha publicación cultural e científica española editada pola Fundación José Ortega y Gasset, fundada e dirixida por José Ortega y Gasset, de divulgación académica tanto en Europa como en América Latina. O primeiro número publicouse o 27 de xullo de 1923.

Nela escribiron e traducíronse artigos de importantes filósofos contemporáneos como Bertrand Russell e Edmund Husserl e de escritores en lingua castelá, como por exemplo Rosa Chacel ou Vicente Huidobro.

## Historia 
### Primeira época (1923-1936) 
A primeira época de *Revista de Occidente* prolongouse dende a súa creación en xullo de 1923, da man de Ortega y Gasset e do asturiano Fernando Vela, até xullo de 1936, co comezo da guerra civil española. Durante este período, a revista publicaba once números ao ano, xa que a edición de xullo e agosto era un número dobre. 

Entre os que contribuíron á revista nesta etapa estaban destacadas figuras intelectuais internacionais, algunhas das cales aparecían por primeira vez en castelán. Entre eles, sobresaen os filósofos Georg Simmel, Max Scheler, Manuel García Morente ou Max Weber; os economistas Werner Sombart e Ludwig von Mises; ou os científicos Werner Heisenberg, Erwin Schrödinger e Albert Einstein. Do mesmo xeito, editáronse pezas de escritores populares do momento, como Franz Kafka, Rainer Maria Rilke ou William Faulkner.

### Segunda época (1963-1975) 
A revista volveu publicarse con periodicidade mensual entre abril de 1963 e outubro de 1975, dirixida por José Ortega Spottorno, fillo de Ortega y Gasset. Esta nova etapa contribuíu á normalización intelectual española durante os derradeiros anos da ditadura franquista, xunto a *Cuadernos para el Diálogo* ou *Triunfo*. Destas publicacións seriadas saíron varias figuras claves da transición española.

Unha novidade desta nova etapa foi a edición de números monográficos nos que se atopaban ensaios sobre un asunto en concerto, dedicados tanto a escritores de España (Pío Baroja, Miguel Hernández, Miguel de Unamuno) como do estranxeiro (Friedrich Nietzsche).

### Terceira época (1980-actualidade) 
Dende 1980, baixo a dirección de Soledad Ortega Spottorno, tamén filla de Ortega y Gasset, a revista volve a editarse de xeito regular. Dende o 2007, diríxea o seu fillo, José Varela Ortega.

En 2024, principiou a dixitalización dos 157 número publicados durante a primeira época, usando tanto números encadernados como soltos. Unha vez rematado o proxecto, procederase á dixitalización dos exemplares da segunda etapa.

## Notas 
## Véxase tamén 
### Bibliografía 
* 
* 
* 

### Outros artigos 
* José Ortega y Gasset

### Ligazóns externas 
* Páxina web da *Revista de Occidente*
Gran Casino

***Gran Casino*** foi un concurso que se emitiu na Televisión de Galicia na tempada 1988-1989.

## Desenvolvemento 
O concurso desenvolvíase nun casino de ficción e os diferentes concursantes tiñan que responder unha serie de preguntas para gañar premios. O primeiro presentador foi Elías Rodríguez, en 1989 pasouno a presentar Manuel Manquiña.
Bea Arthur

**Beatrice Arthur**, máis coñecida como **Bea Arthur**, nada en Nova York o 13 de maio de 1922 e finada nos Ánxeles o 25 de abril de 2009, foi unha actriz, humorista e cantante estadounidense.

## Traxectoria 
Arthur fíxose coñecida pola polo personaxe de Maude Findlay nas comedias de situación da década de 1970 *All in the Family* e *Maude*, e como Dorothy Zbornak na serie da década de 1980 *The Golden Girls*, gañando Emmys por estes dous papeis. Actuou como actriz de teatro antes e despois dos seus éxitos televisivos, gañando un premio Tony pola súa interpretación de Vera Charles no musical *Mame* (1966).
Cilene (lúa)

**Cilene** (ou en grego *Κυλλήνη*), tamén coñecida coma '***, é unha lúa irregular retrógrada de Xúpiter. Foi descuberta por un grupo de astrónomos da Universidade de Hawaii encabezado por Scott S. Sheppard no ano 2003, e recibiu a designación temporal ***'.

Cilene ten uns 2 quilómetros de diámetro, e orbita Xúpiter a unha distancia media de 23,396 millóns de km, tarda 731,099 días en completar unha órbita, ten unha inclinación de 140° con respecto á eclíptica (140° respecto do ecuador de Xúpiter), e posúe unha excentricidade orbital de 0,4116. Esta lúa pertence ó grupo de satélites Pasífae, un grupo de lúas retrógradas irregulares que orbitan ó redor de Xúpiter a unha distancia media de entre 22,8 a 24,1 millóns de km, con inclinacións de entre 144,5° e 158,3°.

Recibiu oficialmente o seu nome en marzo do ano 2005, Cilene na mitoloxía grega era unha Naíade (ninfa da auga) ou unha Oréade (ninfa das montañas) que estaba asociada ó Monte Cilene, Grecia. Era tamén filla de Zeus.

## Notas 
## Véxase tamén 
### Outros artigos 
* Aneis de Xúpiter
* Xúpiter
Barbeito, Adina, Sanxenxo

**Barbeito** é un lugar da parroquia da Adina do concello de Sanxenxo (Pontevedra). Segundo o IGE, tiña 377 habitantes en 2016 (181 mulleres e 191 homes), o que representa un lixeiro aumento respecto ós anos 2009, cando tiña 363 habitantes, e 2008, cando eran 368.

## Lugares e parroquias 
### Lugares de Adina 
### Parroquias de Sanxenxo
Rafael Aburto

miniatura|200px|Casa Sindical (actual Ministerio de Sanidade e Consumo), Madrid.

**Rafael Aburto Renobales**, nado en Getxo en 1913 é un arquitecto vasco.

## Traxectoria 
No ano 1930 trasladouse a Madrid para preparar o ingreso na Escola Técnica Superior de Arquitectura de Madrid, que logrou en 1935. Durante a súa estadía nas aulas, prolongada ata 1943, entaboou amizade cos que logo serían, coma el, os protagonistas da transformación da arquitectura española: Asís Cabrero, Miguel Fisac e Coderch. Antes de rematar os seus estudos, iniciou a súa colaboración coa *Obra Sindical del Hogar* (OSH), que duraría tres décadas.

Antes do éxito en 1949 da Casa Sindical de Madrid, galardón compartido con Asís Cabrero, obtivera un segundo premio no concurso para o novo estadio de Chamartín, en 1944, e outro no concurso do *Palacio de Deportes de Invierno de Barcelona*, en 1947; ademais, conseguiu o primeiro premio ex-aequo no concurso do *Monumento a los Caídos de Madrid* (1949), e o segundo premio no concurso para a Basílica de Aranzazu en 1950.

Nos anos cincuenta Aburto alcanza unha gran madurez profesional. Desa época son as vivendas experimentais de Villaverde ou o grupo de *Marcelo Usera*. Destaca a súa activa presenza nas xornadas sobre arquitectura celebradas en Granada que concluíron no *Manifiesto de la Alhambra*. Na segunda metade dos sesenta, Aburto foi profesor de Proxectos na Escuela de Arquitectura de Madrid durante sete anos.

## Obras destacadas 
* Casa Sindical (actual Ministerio de Sanidade e Consumo) galardón compartido con Asís Cabrero, 1949 (primeiro premio). 
* Monumento a los Caídos de Madrid, 1949 (primeiro premio ex-aequo).
* Basílica de Aranzazu, 1950 (segundo premio).
* Vivendas experimentais de Villaverde.
* Grupo de vivendas na rúa Marcelo Usera de Madrid.

## Véxase tamén 
### Bibliografía 
* 
* Catálogo da exposición *Los brillantes 50. 35 proyectos*.
Padrís, Sardiñeiro, Fisterra

**Padrís** é un lugar da parroquia de Sardiñeiro, no concello coruñés de Fisterra. Segundo o IGE do 2009 tiña 40 habitantes (22 homes e 18 mulleres).

## Lugares e parroquias
### Lugares de Sardiñeiro
### Parroquias de Fisterra
Fabal

O topónimo **Fabal** pode referirse a:

;En Galiza
***Fabal**, lugar da parroquia de Lamas, no concello de San Sadurniño;
***Fabal**, lugar da parroquia de Adina, no concello de Sanxenxo;
***O Fabal**, lugar da parroquia de Viñós, no concello de Arzúa;
***O Fabal**, lugar da parroquia de Vilasante, no concello de Cervantes;
***O Fabal**, lugar da parroquia de Matamá, no concello de Vigo.

## Véxase tamén
### Outros artigos
A Igrexa, Adina, Sanxenxo

**A Igrexa** é un lugar da parroquia de Adina, no concello de Sanxenxo. Segundo o IGE en 2016 tiña 99 habitantes (45 mulleres e 54 homes), dous máis ca en 2009 e catro máis ca en 2008.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de Santa María de Adina.

## Lugares e parroquias 
### Lugares de Adina 
### Parroquias de Sanxenxo 
## Notas
O Outeiro, Adina, Sanxenxo

**O Outeiro** é un lugar da parroquia da Adina, Sanxenxo do concello de Sanxenxo (Pontevedra). Segundo o IGE, tiña 128 habitantes en 2016 (65 mulleres e 63 homes), o que representa un progresivo aumento respecto ó ano 2009, cando tiña 114 habitantes, e 2008, cando eran 110.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Adina 
### Parroquias de Sanxenxo 
## Notas 
## Véxase tamén 
### Outros artigos 
* Lugares de Sanxenxo
Paxariñas, Adina, Sanxenxo

**Paxariñas** é un lugar da parroquia da Adina, Sanxenxo do concello de Sanxenxo (Pontevedra). Segundo o IGE, tiña 61 habitantes en 2016 (30 mulleres e 31 homes), o que representa un notable aumento respecto ós anos 2009, cando tiña 43 habitantes, ou 2008, cando eran 42.

A praia de Paxariñas dispón de Bandeira Azul desde o 2007.

## Lugares e parroquias
### Lugares de Adina
### Parroquias de Sanxenxo
## Véxase tamén
*Lugares de Sanxenxo